שיווק ביטחוני - בשנת 2001 הצטרף הוד לחברת על"מ ליעם, העוסקת בייעוץ ביטחוני, בראשות תא"ל דימ' עמירם רפאל ואל"ם דימ' ליאור מרגולין. הוא נקלט מטעמם כיועץ מבצעי שיווקי לחברת אלתא מערכות בע"מ. במסגרת תפקידו בחברה היה אחראי על אפיון ומתן פתרונות למערכות הגנת חופים, מבוססי מכ"ם חופי אלתא ELM-2226 "ליבה" ושיווקם ברחבי העולם. במהלך 20 שנה פעל כיועץ מבצעי, מקצועי ושיווקי עבור אלתא, באמצע שנת 2020, בעקבות משבר הקורונה, החליט לסיים את תפקידו.